
«Προβάλλω το Εθνικό Πάρκο Σχινιά 
    και συμμετέχω στην προστασία του» 

Δραστηριότητα  α
Διερευνώ τρόπους προβολής του Εθνικού Πάρκου Σχινιά (ΕΠΣ) και διατυπώνω συγκεκριμένες προτάσεις

Εργασία σε ομάδες

-Υποθέτουμε ότι μας αναθέτουν να διερευνήσουμε και να προτείνουμε πιθανούς τρόπους προβολής του Εθνικού Πάρκου Σχινιά ώστε να ευαισθητοποιήσουμε τον επισκέπτη (κοινό, μαθητή): να γνωρίσει τα βασικά χαρακτηριστικά του ΕΠΣ, να αντιληφθεί/εκτιμήσει τη σημασία του και να υποκινηθεί το ενδιαφέρον του ώστε να συμμετέχει σε δράσεις προστασίας του. 
-Εργαζόμαστε πάνω στους παρακάτω άξονες:
α) Επικοινωνία, ενημέρωση και εκπαίδευση του κοινού (σχολεία/μαθητές, πολίτες)

β) Έργα ερμηνείας περιβάλλοντος
(Έργα δραστηριότητες και εικαστικά μέσα με τα οποία μεταφράζεται  επιστημονική γνώση και γίνεται παρουσίαση οποιουδήποτε στοιχείου του περιβάλλοντος, κατανόηση της έννοιάς του και αποκάλυψης της σημασίας) 

-Συζητούμε στην ομάδα μας, ανταλλάσουμε απόψεις και καταγράφουμε συνοπτικά συγκεκριμένες προτάσεις πάνω στους δύο προαναφερθέντες άξονες.
-Ανακοινώνουμε τις προτάσεις της ομάδας μας στην ολομέλεια
Δραστηριότητα  β

Προτείνω παιδαγωγικές δραστηριότητες προβολής του ΕΠΣ (από μαθητές για μαθητές και κοινό)

Εργασία σε ομάδες

Λαμβάνοντας υπόψη τις προτάσεις που αναφέρθηκαν, συζητούμε στην ομάδα μας και διατυπώνουμε συγκεκριμένες παιδαγωγικές δραστηριότητες προβολής του ΕΠΣ που εμπλέκουν σχολεία/μαθητές (οι μαθητές συμμετέχουν στο σχεδιασμό και την υλοποίησή τους) και απευθύνονται σε μαθητές ή/και σε κοινό.
Δραστηριότητα γ 

Υλοποιώ στο σχολείο μου μία δραστηριότητα προβολής του ΕΠΣ

Στο σχολείο, με τους μαθητές μου επιχειρώ να πραγματοποιήσω μία δραστηριότητα που αποσκοπεί στο να προβάλει το ΕΠΣ 

Ενδεικτικά παραδείγματα δραστηριοτήτων
· Απεικόνιση -μέσω μιας ζωγραφιάς ή σκίτσου - στοιχείων από το τοπίο/φυσικό περιβάλλον του ΕΠΣ
· Φωτογράφηση ή βιντεοσκόπηση στοιχείων από το ΕΠΣ
· Δημιουργία και Αφήγηση Ιστορίας 
· Δημιουργία επικοινωνιακού μέσου π.χ. λογότυπου 
· Σχεδιασμός μίας ενημερωτικής πινακίδας

· Δημιουργία χάρτη, μακέτας εμπλουτισμένα με κατάλληλες λεζάντες/σύμβολα

